bærestol
Store norske leksikon,Historie,Kulturhistorie,Gjenstanders kulturhistorie
En bærestol er et transportmiddel for persontransport. Den bæres vanligvis av to eller fire menn ved hjelp av to bærestenger.
En type bærestol med kalesje og dør med vindu, såkalt portechaise, var vanlig hos aristokratiet og det høyere borgerskap i Europa på 1600- og 1700-tallet. Den var et praktisk transportmiddel i trange gater. Bærestolen kom sannsynligvis til Europa fra Kina. I Øst-Asia og India har bærestol vært benyttet helt opp i moderne tid.Bærestol brukes også om en slags stol som man kan bære småbarn i på ryggen. Les mer i Store norske leksikon kulturhistorie